lv en lv lv en lv lv sl lv en lv en lv lv lv de lv lv lv lv lv lv lv en lv en en en lv en en lv lv en en en lv en en lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv eu lv en
Krāsainie brīnumi no plastilīna | Mammamuntetiem.lv
Jaunākie raksti Ziņas Grūtniecība Bērns Ģimene un attiecības Māja un dārzs Skaistums un veselība Svētki Receptes Viedokļi Žurnāli Video Tēva diena Viedā māja
„Mammu, uztaisi man ekskavatoru!” — „Mīļais, bet es taču nemāku!” — „Tad lidmašīnu!” — „Nu ko tu! Es labāk zaķīti,” tu atbildi un bažīgi sāc lipināt kopā solīto, lai gan neesi droša par iznākumu. Bet satraukums par to, ka kaut kas var nesanākt, jāmet pie malas un jāļaujas fantāzijai!
Kāda draudzene reiz dalījās ar mani pārdomās, cik tas traki, ka bērni prasa uzzīmēt to vai šo, bet viņa taču nemākot. Taču tā nav! Mēs tikai domājam, ka neprotam. Panākumu atslēga slēpjas tajā, ka vienkārši jāļaujas radošajam procesam, tad izdosies. Turklāt bērni ir sajūsmā par it visu, ko vecāki uzdarina! Pastāstīšu, kā es „noķēru” krāsaino plastilīna mūzu, jo, atzīšos, pirms tam mani darinājumi bija visai garlaicīgi.
Pēc bērna dzimšanas dienas ballītes atklāju, ka mājās nu ir pārpārēm plastilīna. Un kādās krāsās! Tik žilbinoši košās, ka tā vien prasījās ko uzmeistarot. Izpakojot kādu kārbu ar plastilīniem, pamanīju mazu lapiņu, kur ierosmei sabildētas dažādas raibas figūriņas. Un te bija mana pirmā atklāsme — jo krāsaināk, jo labāk! Puķei obligāti nav jābūt ar zaļu kātiņu un sarkanu ziediņu, tā var būt gan zila, gan ar dzeltenām strīpām, gan virsū sēdošu tauriņu. Savus raibos darbus sākām ar šo rozā briesmonīti — ietrenēju roku un radošo domāšanu, uztaisot ko līdzīgu no attēla plastilīna kārbā.
Marinējam beciņas! Tantes Guntiņas sēņu marinādes sensenā recepte
Šķirtais tētis no Rīgas: Man ir 3 bērni, bet viņiem nepienāksies brīvpusdienas. Kāpēc tā?
Kāpēc bērna uzvedība visneciešamākā tad, kad mamma ir līdzās?
Reizē ar plastilīnu var iegādāties arī formiņas, ar kurām plastilīna figūriņas var veidot mehāniski. Fonā šādi taisīts cilvēciņš, tas tāds vienkāršs variants, raibākus skatīt zemāk. Brīdinājums — pirmo reizi, kad dēls izjauca manis rūpīgi cakināto plastilīna brīnumu, es biju satriekta. Bet dusmām nav iemesla! Reiz dzirdēju brīnišķīgu uzskatu — jo vairāk mantu bērns bērnībā izjauks, jo gudrāks būs!:) Vienkārši ņem un taisi nākamo, mudinot iesaistīties procesā arī mazo. Piemēram, lai uzveļ bumbiņu, kas būs galva, lai izvēlas krāsu acīm utt.
Vēl viens briesmonītis, kura izdošanās, šķiet, vairāk sajūsmināja mani pašu, nevis trīsgadīgo dēlu. :) Pēc šādiem treniņiem secināju, ka protu izgatavot visu, ko vien bērns prasa, piemēram, lidmašīnu. Vēlāk tapa arī kolorīts ezis, zaķis, vāvere un dekorācijas, lai varētu izspēlēt „Zaķēns mežā ezi sauc: kur gan palicis mans draugs?”.
Pēc dažu dienu rosības mūsu radošajā plastilīna darbnīcā daudzi personāži bija pārtapuši raibās pikās. Tā kā plastilīns vēl mīksts un lietojams (esmu pamanījusi, ka ilgāk izmantojami tie, kas iepakoti caurspīdīgā papīrā, nevis plastmasas kārbās), bija žēl to izmest ārā, tāpēc pārstrādājām vēlreiz. Dēls Klāvs lūdza, lai uztaisu ekskavatoru un strādniekus, kādus redzējām strādājam uz ielas...
Autore: Inga Akmentiņa-Smildziņa, mammam.lv/tetiem.lv
Ukraina Video padomi Valsts atbalsts Zīdainis Atkal skolā Atbild ginekologs Tēva loma Rudens veltes Āboli
Šodien vārdadienu svin Rauls, Rodrigo
Mājās gatavoti veselīgie dārzeņu čipsi
Jauns Paskāla Mersjē romāns Silvijas Brices tulkojumā
Gadījusies sīksta gaļa? Vienkārši triki, kas to padarīs mīkstu un garšīgu
"Dāmu paradīze" latvietes acīm
Soli pa solim: kā stādīt un audzēt rudens avenes un kazenes
Viņš iemainīja sievu pret biroja administratori. Kāpēc tā notiek, skaidro psihologs
Kāpēc bērna uzvedība visneciešamākā tad, kad mamma ir līdzās?
Marinējam beciņas! Tantes Guntiņas sēņu marinādes sensenā recepte
Šķirtais tētis no Rīgas: Man ir 3 bērni, bet viņiem nepienāksies brīvpusdienas. Kāpēc tā?
Pārbaudi, kāds ir tavs noguruma līmenis. Ātrais TESTS
Septiņi laulības dzīves posmi, kuros var pazaudēt vai atrast mīlestību
Vairāk rakstu no "Bērns"
© SIA Mammām un tētiem, 2022. Satura kopēšana un pārpublicēšana komerciālos nolūkos aizliegta.
All Copyright © SIA Mammām un tētiem. All rights reserved.